CELEX: 32022R0992
Language: lv
Date: 2022-06-08 00:00:00
Title: Eiropas Parlamenta un Padomes Regula (ES) 2022/992 (2022. gada 8. jūnijs), ar ko groza Regulu (ES) 2016/1628, lai pagarinātu Komisijas pilnvaras pieņemt deleģētos aktus (Dokuments attiecas uz EEZ)

27.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 169/43
               
            
         EIROPAS PARLAMENTA UN PADOMES REGULA (ES) 2022/992
         (2022. gada 8. jūnijs),
         ar ko groza Regulu (ES) 2016/1628, lai pagarinātu Komisijas pilnvaras pieņemt deleģētos aktus
         (Dokuments attiecas uz EEZ)
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 114. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Ekonomikas un sociālo lietu komitejas atzinumu (1),
         saskaņā ar parasto likumdošanas procedūru (2),
         tā kā:
         
                     (1)
                  
                  
                     Eiropas Parlamenta un Padomes Regula (ES) 2016/1628 (3) paredz pamata noteikumus par autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisijām un tipa apstiprināšanu un piešķir pilnvaras Komisijai noteikt sīki izstrādātas tehniskās specifikācijas deleģētajos aktos. Ar minētās regulas 55. panta 2. punktu minētās pilnvaras Komisijai tika piešķirtas uz ierobežotu piecu gadu laikposmu. Minētais laikposms beidzās 2021. gada 6. oktobrī. Ir nepieciešams atjaunināt dažus no minētajiem deleģētajiem aktiem, lai ņemtu vērā tehnikas attīstību un lai ieviestu citus grozījumus saskaņā ar pilnvarām, tostarp saistībā ar deleģēto aktu, ar ko nosaka prasības attiecībā uz autoceļiem neparedzētai mobilajai tehnikai uzstādītu ekspluatācijā esošu iekšdedzes motoru uzraudzību. Saskaņā ar pilnvarām vajadzētu būt iepējai arī pieņemt jaunus deleģētos aktus. Tādēļ būtu jāpagarina Komisijas pilnvaras pieņemt deleģētos aktus un būtu jāparedz noteikums par iespēju tās vēl pagarināt.
                  
               
                     (2)
                  
                  
                     Tāpēc būtu attiecīgi jāgroza Regula (ES) 2016/1628.
                  
               
                     (3)
                  
                  
                     Ņemot vērā to, ka šīs regulas mērķi nevar pietiekami labi sasniegt atsevišķās dalībvalstīs, bet tās iedarbības dēļ to var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minēto mērķu sasniegšanai,
                  
               IR PIEŅĒMUŠI ŠO REGULU.
         
            1. pants
            Regulas (ES) 2016/1628 55. panta 2. punktu aizstāj ar šādu:
            
               
                  “2.   Pilnvaras pieņemt 19. panta 2. punktā, 24. panta 11. punktā, 25. panta 4. punktā, 26. panta 6. punktā, 34. panta 9. punktā, 42. panta 4. punktā, 43. panta 5. punktā un 48. pantā minētos deleģētos aktus Komisijai piešķir uz desmit gadu laikposmu no 2016. gada 6. oktobra. Komisija sagatavo ziņojumu par pilnvaru deleģēšanu ne vēlāk kā 2026. gada 6. janvārī un deviņus mēnešus pirms katra turpmākā piecu gadu laikposma beigām. Pilnvaru deleģēšana tiek automātiski pagarināta uz piecu gadu laikposmiem, ja vien Eiropas Parlaments vai Padome neiebilst pret šādu pagarinājumu vēlākais trīs mēnešus pirms katra laikposma beigām.”
               
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Strasbūrā, 2022. gada 8. jūnijā
            
               
                  Eiropas Parlamenta vārdā –
               
               
                  priekšsēdētāja
               
               R. METSOLA
            
            
               
                  Padomes vārdā –
               
               
                  priekšsēdētājs
               
               C. BEAUNE
            
         
         
            (1)  2022. gada 18. maija atzinums (Oficiālajā Vēstnesī vēl nav publicēts).
         
            (2)  Eiropas Parlamenta 2022. gada 19. maija nostāja (Oficiālajā Vēstnesī vēl nav publicēta) un Padomes 2022. gada 2. jūnija lēmums.
         
            (3)  Eiropas Parlamenta un Padomes Regula (ES) 2016/1628 (2016. gada 14. septembris) par prasībām attiecībā uz autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisiju robežvērtībām un tipa apstiprināšanu, ar ko groza regulas (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (OV L 252, 16.9.2016., 53. lpp.).